CELEX: 32012D0816
Language: sk
Date: 2012-12-19 00:00:00
Title: 2012/816/EÚ, Euratom: Vykonávacie rozhodnutie Komisie z  19. decembra 2012 , ktorým sa mení a dopĺňa rozhodnutie 96/565/Euratom, ES, ktorým sa Švédsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov DPH [oznámené pod číslom C(2012) 9547]

21.12.2012   
            
            
               SK
            
            
               Úradný vestník Európskej únie
            
            
               L 352/59
            
         VYKONÁVACIE ROZHODNUTIE KOMISIE
   z 19. decembra 2012,
   ktorým sa mení a dopĺňa rozhodnutie 96/565/Euratom, ES, ktorým sa Švédsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov DPH
   [oznámené pod číslom C(2012) 9547]
   (Iba švédske znenie je autentické)
   (2012/816/EÚ, Euratom)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 13,
   keďže:
   
               (1)
            
            
               Podľa článku 380 smernice Rady 2006/112/ES z 28. novembra 2006 o spoločnom systéme dane z pridanej hodnoty (2) môže Švédsko pokračovať v oslobodzovaní poskytovania služieb autormi a umelcami uvedených v bode 2 časti B prílohy X a transakcií uvedených v bodoch 1, 9 a 10 časti B prílohy X, pokiaľ rovnaké oslobodzovanie uplatňuje niektorý z členských štátov, ktoré boli členmi Spoločenstva k 31. decembru 1994. Tieto transakcie je potrebné zohľadniť pri stanovení základu zdrojov DPH.
            
         
               (2)
            
            
               Komisia v prípade Švédska na základe nariadenia (EHS, Euratom) č. 1553/89 prijala rozhodnutie 96/565/Euratom, ES (3), ktorým sa Švédsku s účinkom od 1. januára 1995 povoľuje používať určité približné odhady na výpočet základu vlastných zdrojov DPH.
            
         
               (3)
            
            
               Švédsko od 1. januára 1997 v súvislosti s autorskými právami a poplatkami zdaňuje transakcie uvedené v bode 2 časti B prílohy X k smernici 2006/112/ES. Povolenie udelené v tejto súvislosti by preto malo byť zrušené s účinnosťou od tohto dátumu.
            
         
               (4)
            
            
               Komisia vyzvala Švédsko, aby preskúmalo, či sú tieto povolenia, ktoré boli Švédsku udelené bez výslovného časového obmedzenia, stále potrebné, a aby o tejto skutočnosti informovalo Komisiu. Švédsko potvrdilo, že povolenie používať približné odhady pre transakcie uvedené v bode 2 časti B prílohy X k smernici 2006/112/ES sa už neuplatňuje na autorské práva a poplatky.
            
         
               (5)
            
            
               V záujme jasnosti a transparentnosti pravidiel Únie majú byť zrušené ustanovenia, ktoré zastarali alebo už nie sú platné.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Poradného výboru pre vlastné zdroje,
            
         PRIJALA TOTO ROZHODNUTIE:
   Článok 1
   Článok 2 bod 2 rozhodnutia 96/565/Euratom, ES sa zrušuje.
   Článok 2
   Toto rozhodnutie je určené Švédskemu kráľovstvu.
   
      V Bruseli 19. decembra 2012
      
         
            Za Komisiu
         
         Janusz LEWANDOWSKI
         
            člen Komisie
         
      
   
   
      (1)  Ú. v. ES L 155, 7.6.1989, s. 9.
   
      (2)  Ú. v. EÚ L 347, 11.12.2006, s. 1.
   
      (3)  Ú. v. ES L 247, 28.9.1996, s. 41.